CELEX: C2007/183/85
Language: sk
Date: 2007-08-04 00:00:00
Title: Vec F-55/07: Žaloba podaná 30. mája 2007 – Tiralongo/Komisia

4.8.2007   
            
            
               SK
            
            
               Úradný vestník Európskej únie
            
            
               C 183/43
            
         Žaloba podaná 30. mája 2007 – Tiralongo/Komisia
   (Vec F-55/07)
   (2007/C 183/85)
   Jazyk konania: taliančina
   Účastníci konania
   
      Žalobca: Giuseppe Tiralongo (Ladispoli, Taliansko) (v zastúpení: F. Sciaudone, R. Sciaudone a S. Frazzani, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               vyhlásiť žalobu za prípustnú,
            
         
               —
            
            
               uložiť Komisii povinnosť poskytnúť informácie a predložiť dokumenty o uzatvorení a znovu uzatvorení pracovnej zmluvy na pôde Európskeho úradu pre boj proti podvodom (ďalej len „OLAF“) pani X a predvolať ju ako svedkyňu,
            
         
               —
            
            
               prijať všetky opatrenia na zabezpečenie priebehu konania a na objasnenie skutkového stavu veci nevyhnutné pre posúdenie porušenia zásad rovnosti zaobchádzania a zákazu diskriminácie, ktorých sa dopustila Komisia,
            
         
               —
            
            
               uložiť Komisii povinnosť zaplatiť 460 000 eur alebo inú sumu, ktorú Súd prvého stupňa bude považovať za spravodlivú ako náhradu škody spôsobenej žalobcovi,
            
         
               —
            
            
               uložiť Komisii povinnosť zaplatiť 100 000 eur alebo inú sumu, ktorú Súd prvého stupňa bude považovať za spravodlivú ako náhradu nemajetkovej ujmy, ktorú utrpel žalobca,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca, dočasný zamestnanec OLAF-u do 30. apríla 2005, sa domáha náhrady škody, ktorá podľa jeho názoru vyplýva zo série protiprávnych postupov, ktoré Komisia prijala v rámci znovu uzavretia jeho pracovnej zmluvy. Uvedené protiprávne postupy sa týkali najmä: i) porušenia uplatniteľných právnych predpisov a relevantnej judikatúry v oblasti verejnej služby; ii) porušenia zásady legitímnej dôvery; iii) porušenia zásady rovnosti zaobchádzania a zákazu diskriminácie.